প্লান্টুনগান বন্দী শিবির
প্লান্টুনগান বন্দী শিবির (ইন্দোনেশীয়: Kamp Plantungan, আরেক নাম Instalasi Rehabilitasi Plantungan "প্লান্টুনগান পুনর্বাসন স্থাপনা") ছিল নিউ অর্ডার ইন্দোনেশিয়ার একটি বন্দী শিবির যা মহিলা বন্দীদের জন্য নির্মাণ করা হয়েছিলো। এই বন্দী শিবিরে থাকা প্রায় ৫০০ জনের মতন বন্দীরা ছিলো যাদের অধিকাংশ ইন্দোনেশিয়ার সমাজতান্ত্রিক দলের নিষিদ্ধ সদস্য, লেকরা, গারওয়ানি বা অন্যান্য বামপন্থী দলের সদস্য এবং "বি শ্রেণির" বন্দী যাদেরকে কোন প্রমাণ বা অভিযোগ ব্যতীত বন্দী করা হয়েছিলো। এই বন্দী শিবির মধ্য জাভার সেমারাং এর নিকট কেন্ডাল রিজেন্সিতে অবস্থিত যা ১৯৭১ থেকে ১৯৭৯ সাল পর্যন্ত পরিচালিত হয়েছিলো। প্লান্টুনগানের গুরুত্বপূর্ণ বন্দীদের মাঝে ছিলেন উমি সারদজোনো (গারওয়ানির প্রধান), সালাওয়াতি দাউদ, মিয়া বুস্তাম (একজন শিল্পী যিনি সিন্দু সুদজোজোনোর স্ত্রী ছিলেন), অধ্যাপক সুমিইয়ারসি সিউইরিনি (বামপন্থী রাজনীতিবিদ) এবং সিতি সুরাতিহ (ওলোয়ান হুতাপিয়া নামক গুরুত্বপূর্ণ সমাজতান্ত্রিক দলের নেতার স্ত্রী)।